Ժորժ Ժակ Դանտոն

Դանտոն Ժորժ Ժակ ( ֆր․ Georges Jacques Danton, հոկտեմբերի 26, 1759 թ․ , Արսի սյուր Օբ - ապրիլի 5, 1794 թ․, Փարիզ ), ֆրանսիացի հեղափոխական, ակնառու քաղաքական գործիչ և հռետոր, Առաջին Ֆրանսիական Հանրապետության հիմնադիրներից, կորդելիերների ակումբի համանախագահ, հետագայում հարել է յակոբիններին, Ֆրանսիական հեղափոխության ժամանակ արդարադատության նախարար, Հասարակական փրկության կոմիտեի առաջին համանախագահ։ Գլխատվել է ապրիլի 5-ին «հեղափոխական ահաբեկչության» ժամանակ։


== Վաղ տարիներ (փաստաբանություն) ==
Արսի սյուր Օբի նախարարի դատախազի՝ Ժակ Դանտոնի որդին էր (1722-1762)։ Մանկությունն անցկացրել է գյուղական միջավայրում, Շամպայնում դպրոց այցելելուց հետո՝ 1773 թվականից կրթություն է ստացել Տրուայում՝ հոգևոր հովիվների մոտ։ 1784 թվականին Ռայմզ քաղաքում իրավաբանի որակավորում ստանալուց հետո մեկնում է Փարիզ՝ փորձառություն ձեռքբերելու։ Այդ տարիներին Դանտոնը սկսում է ուսումնասիրել XVII և XVIII դարերի գրականություն, դառնում է մասոնական շարժման հետևորդ։ 1787 թվականին թագավորի խորհրդարանում է գնում է փաստաբանի պաշտոնը՝ դեռ այդ ժամանակ համոզված լինելով, որ հեղափոխություն կարելի է անել վերևից։ Սակայն 1791 թվականին Դանտոնը հրաժարվում է իր պաշտոնից, որպեսզի կարողանա ամբողջությամբ նվիրվել հեղափոխական գործունեությանը։


== Հեղափոխության սկզբնական շրջան ==
Արդեն 1789 թվականից Դանտոնը գործնական, բավականին հեղափոխական մտքեր էր առաջարկում տարբեր հավաքներում և ակումբներում, մեծ դեր ուներ Բաստիլի գրավման և Վերսալի արշավանքի կազմակերպման և իրագործման և կորդելիերների ակումբի հիմնադրման մեջ։ Դանտոնը միշտ դեմ է եղել պալատականությանը, նախարարություններին, Ազգային Ժողովին։ 1791 թվականի հուլիսի 17-ին Մարսյան դաշտում ժողովրդին կոչ է անում մասնակցել թագավորին գահընկեց անելու համար ստորագրահավաքին։ Այդ շարժման տապալումից հետո նա վեց շաբաթով թաքնվում է Անգլիայում և վերադառնում է միայն Օրենսդիր ժողովի ընտրությունների ժամանակ։ Որպես պատգամավոր չի ընտրվում, բայց սկսում է Փարիզում պատրաստել թագավորի գահընկեց անելու գործընթացը կա՛մ որպես դեպարտամենտի կառավարիչ, կա՛մ Փարիզի կոմունայի դատախազի օգնականի պաշտոնում, կա՛մ ակումբներում, կա՛մ ազգային զորքերի շարքերում ( Մարսել, Բրետան, Սան Անտուան )։ Ինչպես նաև, մասնակցել է կամավորների հավաքին։ 


== Կոնվենտ ==
1792 թվականի օգոստոսի 9-ի՝ լույս 10-ի գիշերը Դանտոնը ձերբակալում է ազգային գվարդիայի կառավարիչ Մանդային, նրա փոխարեն նշանակում է Սանտերին՝ այդպիսով մեծ ներդրում ունենալով նոր, ավելի հանրապետական կառուցվածք ունեցող կոմունայի ստեղծման մեջ։ Օգոստոսի 10-ից հետո Դանտոնը ստանձնում է Արդարադատության նախարարի պաշտոնը։ Հենվելով Փարիզյան կոմունայի վրա՝ նա կանգնեց միապետականների դեմ պայքարի գլխում, ուժեղացրեց պաշտպանությունը Ավստրիայի և Պրուսիայի դեմ պատերազմում։ 1793-1794 թվականներին, իր շուրջը համախմբելով աջ յակոբինյաններին, հանդես է եկել Ռոբեսպիերի հեղափոխական կառավարության դեմ՝ պահանջելով մեղմացնել հեղափոխական ահաբեկչությունը, վերացնել մաքսիմումի մասին օրենքը։ Դանտոնի թշնամիները մեղադրում էին նրան պաշտոնի չարաշահման և սեպտեմբերյան սպանությունների մեջ։ Առաջին մեղադրանքը ոչ մի փաստական ապացույց չունի, իսկ սեպտեմբերյան սպանությունները, ըստ Դանտոնի, նա ո՛չ կարող էր կանխել, ո՛չ կանգնեցնել, այդ իսկ պատճառով վերաբերվում է դրանց սառնասրտությամբ, ինչպես ապագայում նաև իր մահապատժին։ Փարիզից որպես պատգամավոր Կոնվենտում ընտրվում է Դանտոնը, որտեղ ժիրոնդիստների կողմից անընդհատ ենթարկվում էր հարձակումների իր նախկին գործունեության համար։ Նա պայքարում էր մամուլի ազատության, էմիգրանտների դեմ օրինագծի համար, կողմ էր թագավորի հանդեպ քննադատությանը, միաժամանակ հանդիսանում էր յակոբինյանների ակումբի համանախագահ և Առաջին Հասարակական օգնության կոմիտեի անդամ։


== Դանտոնի արտաքին քաղաքականություն ==
Հաղթանակից հետո Ժեմապեի կառավարության ժամանակ Դանտոնը Կոնվենտի կողմից ուղարկվում է Բելգիա՝ այնտեղ գրաված տարածքը համակարգելու համար։ Հետագայում, միջամտության քաղաքականության արդյունքում առաջացած ընդվզումները հաշվի առնելով, Դանտոնը Կոնվենտում պնդում էր, որ Ֆրանսիան չպետք է խառնվի այլ ազգերի գործերին ( ապրիլի 13, 1793 ), ծավալի հարձակվողական կամ զավթիչ պատերազմներ ( հունիսի 15, 1793 )։ Ապագա դիվանագիտական հարաբերությունների նպատակը համարում էր խաղաղությունն ու այլ տերությունների կողմից հանրապետության ընդունումը։ Դանտոնի մասնակցությամբ իրականացել է ժիրոնդների հանրապետական կառավարման փոփոխումը Հասարակական օգնության կոմիտեի ժամանակավոր հեղափողական դիկտատուրայով։ Այդ ընթացքում հեղափոխական տրիբունալների միջոցով պայքարել է երկրի ներսում և դրսում գտնվող հակահեղափոխականների հետ։ 1793 թվականի ապրիլից մինչև 1793 թվականի սեպտեմբերը Դանտոնի ազդեցության ամենամեծ շրջանն էր։ Արտաքին հարաբերություններում իր սերունդներին նա թողել է մեծ քաղաքական համակարգ․ Անգլիայում աջակցել Փիթթի դեմ տրամադրված բոլոր ընդդիմադիր ուժերին, ձեռքբերել փոքր տերությունների ( Դանիայի, Շվեցիայի և այլն ) վստահությունը, փորձել անջատել Պրուսիան և Բավարիան կոալիցիայից, ուժով հնազանդացնել Սարդինիան և Իսպանիան, անվերապահորեն պայքարել Ավստրիայի դեմ՝ Լեհաստանում և Թուրքիայում ագիտացիաներ ստեղծելով և նրան դժվար իրավիճակի մեջ դնելով։


== Քննադատություն և մահապատիժ ==

Հասարակական փրկության երկրորդ կոմիտեի հաստատումից հետո սկսում է կառավարության կազմի փոխանցում էբերիստներին և Ռոբեսպիերին։ Դանտոնը, կարելի է ասել, չէր ընդվզում այդ փոփոխությունների դեմ, հաճախ բացակայում էր Փարիզից՝ մեծ հույսեր կապելով իր հայտնիության հետ։ Նա արդարացի չէր համարում մահապատիժների հետագա շարունակությունը, ինչի համար նրան սկսեցին մեղադրել չափից դուրս ներողամտության մեջ։ Իր ձերբակալությունից ոչ շատ շուտ նա իր ընկերների՝ Ֆրանսիայից փախչելու խորհուրդները մերժում էր և պատասխանում․ «Հնարավո՞ր է արդյոք հայրենիքը տանել կոշիկների ներբանների հետ»։ Էբերիստների անկումից հետո, երբ Ռոբեսպիերի ազդեցությունը հասավ իր գագաթնակետին, 1794 թվականի մարտի 31-ին Դանտոնն ու իր ընկերները ձերբակալվել են հասարակական փրկության միավորված կոմիտեների որոշմամբ։ Դա ընդունել է Կոնվենտը Սան Ժյուստի առաջարկությամբ, որին մասնակցել է նաև Ռոբեսպիերը։ Գործընթացն իսկզբանե տարվում էր կարգերի բոլոր խաղտումներով․ Սան Ժյուստի առաջարկով մեղադրյալները միանգամից համարվում էին օրենքից դուրս։ Դատոնիսները ( Կամիլ Դեմուլեն, Էրո դե Սեշել, Ֆաբր դ'Էգլատիան և այլք ) մեղադրվում էին կառավարական կարգը տապալելու փորձերի մեջ, ենթարկվել են մահապատժի։ Կառափնարան տանող ճանապարհին Դանտոնն ինքն իրեն քաջալերում էր։ Դահիճ Շարլ Անրի Սանսոնը թողել է հուշեր․ «Սկզբում կառափնարան բաձրացավ Էրո դե Սեշելը, իսկ նրա հետ նաև Դանտոնը՝ չսպասելով, որ իրեն կանչեն։ Առաջին գլխատումից հետո սուրը դեռ չէր մաքրվել արյունից, երբ Դանտոն մոտեցավ․ «Կարևոր չէ, թե ինչքան արյուն կա սրիդ վրա, կարևորը՝ չմոռանաս գլուխս ցույց տալ ժողովրդին, ամեն օր չի հաջողվում այսպսիսի գլուխներ տեսնել»։ Սրանք նրա վերջին խոսքերն էին»։


== Խաղերում ==
Assassin’s Creed Unity խաղի կերպար է։ Beholder խաղում կա Ժորժ Դանտոն անումով կերպար, ով նույնպես հեղափոխական է։ Ինչպես Ֆրանսիական հեղափոխության շատ մասնակիցներ, ներկայացված է We. The Revolution խաղում։


== Ֆիլմերում ==
«Նապոլեոն»,  Ֆրանսիա, 1927, 1935
«Մարի Անտուանետ», ԱՄՆ, 1938
«Մարի Անտուանետ․ Ֆրանսիայի թագուհի», Իտալիա, Ֆրանսիա,  1956
«Դանտոն», Ֆրանսիա, 1982, գլխավոր դերում՝ Ժերար Դեպարդիե
«Ֆրանսիական հեղափոխություն», Ֆրանսիա, 1989


== Ծանոթագրություններ ==


== Գրականություն ==
Ժորժ Դանտոն․ Ֆրանսիական հեղափոխության լիդեր
Ժորժ Դանտոն․ Ընտրյալ ճառեր
Դանտոնի աշխատությունները
Աշխատություններ Դանտոնի մասին